CELEX: 62019TN0186
Language: hu
Date: 2019-03-29 00:00:00
Title: T-186/19. sz. ügy: 2019. március 29-én benyújtott kereset — Zubedi kontra Tanács

3.6.2019   
            
            
               HU
            
            
               Az Európai Unió Hivatalos Lapja
            
            
               C 187/82
            
         
      2019. március 29-én benyújtott kereset — Zubedi kontra Tanács
      (T-186/19. sz. ügy)
      (2019/C 187/88)
      Az eljárás nyelve: angol
      
         Felek
      
      
         Felperes: Khaled Zubedi (Damaszkusz, Szíria) (képviselők: M. Lester QC és M. O’Kane Solicitor)
      
         Alperes: Az Európai Unió Tanácsa
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a 2019. január 21-i (KKPB) 2019/87 tanácsi végrehajtási határozatot (1) és a 2019. január 21-i (EU) 2019/85 tanácsi végrehajtási rendeletet (2) a felperesre vonatkozó részében; és
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresetének alátámasztása érdekében a felperes egy jogalapra hivatkozik, amelynek keretében azt állítja, hogy az alperes nyilvánvaló értékelési hibát követett el, amikor a felperesre alkalmazta az Európai Uniónak a Szíriára vonatkozó korlátozó intézkedéseit.
      A felperesre a (KKPB) 2019/87 tanácsi végrehajtási határozatot és az (EU) 2019/85 tanácsi végrehajtási rendeletet annak alapján alkalmazták, hogy Szíriában olyan sikeres üzletemberek körének a tagja, akik a felperes állítása szerint valamennyien jelentős hasznot húznak Aszad elnök rezsiméből, és támogatják azt oly módon, hogy az állam által támogatott vállalatokkal partneri kapcsolatot hoznak létre a szíriai konfliktus keretében lakóhelyük elhagyására kényszerülő személyek kisajátított földjeinek a fejlesztésére. Ez a felperes esetében teljes mértékben valótlan, a felvételi kritérium nem teljesült, és az alperes álláspontja nem kellő mértékben megalapozott.
      
         (1)  A Szíriával szembeni korlátozó intézkedésekről szóló 2013/255/KKBP határozat végrehajtásáról szóló, 2019. január 21-i (KKPB) 2019/87 tanácsi végrehajtási határozat (HL 2019. L 181., 13. o.).
      
         (2)  A szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról szóló, 2019. január 21-i (EU) 2019/85 tanácsi végrehajtási rendelet (HL 2019. L 181., 4. o.).